Haakon Adelsten Sommerfeldt (1874–1945)

Haakon Adelsten Sommerfeldt (1874–1945) var en norsk jurist, bedriftsleder og politiker (H).

Han ble student i 1891, cand.jur. i 1896 og overrettssakfører i 1899. Han var dommerfullmektig 1898–1901. Sommerfeldt ble deretter juridisk konsulent i Christiania Bank og Kreditkasse, før han i 1910 ble kontorsjef i Norske Liv. Fra 1918 frem til sin død var han selskapets administrerende direktør. Fra 1933 var Sommerfeldt også styreformann i Fellesbanken.

Sommerfeldt var i mange år aktiv i politikken i Bærum, og satt i formannskapet 1917–1919, 1923–1925 og 1929–1931, i siste periode også som ordfører. Han var også i flere år sekretær for fellesorganisasjonen for Høyre og Frisinnede Venstre, og også en periode formann.

Han var sønn av Hakon Adelsten Sommerfeldt (1843–1913) og Anna Magdalene (1848–1908, f. Helland).

Referanser 

Ordførere i Bærum
Høyre-ordførere i Akershus
Norske bedriftsledere
Norske jurister